गणतंत्र दिवस और ट्रैक्टर रैली: दिल्ली में आज होगा महा-जाम! कहां है भारी ट्रैफिक कौन सी सड़कें बंद? पढ़िए ट्रैफिक पुलिस की सलाह
यदि ​कार्यालय जाना भी है या कोई आवश्यक कार्य है तो उससे पहले दिल्ली ट्रैफिक पुलिस की एडवाइजरी जरूर पढ़ लीजिए।
नई दिल्ली। 26 जनवरी (Republic Day 2021) गणतंत्र दिवस के मौके पर यदि आपके दफ्तर की छुट्टी है तो घर पर रहें, यदि ​कार्यालय जाना भी है या कोई आवश्यक कार्य है तो उससे पहले दिल्ली ट्रैफिक पुलिस की एडवाइजरी जरूर पढ़ लीजिए। दिल्ली में गणतंत्र दिवस परेड के चलते हर साल जैसी पाबंदियां तो हैं ही, वहीं किसानों के ट्रैक्टर मार्च (Tractor March) के चलते आज दिल्ली के बाहरी इलाकों और खास तौर पर दिल्ली को एनसीआर के शहरों से जोड़ने वाली सड़कों को बंद रखा गया है। इसके लिए दिल्ली पुलिस (Traffic Advisory On Republic Day) ने वैकल्पिक मार्गों की व्यवस्था की है। लेकिन यहां पर भी ट्रैफिक का भारी दबाव है। ऐसे में इंडिया टीवी भी आपको सलाह देता है कि यदि बहुत जरूरी न हो तो 26 जनवरी का दिन अपने घर पर ही बिताएं। सुबह 8.00 बजे : जीटीके रोड, बाहरी रिंग रोड, बादली रोड, केएन काटज़ू मार्ग, मधुबन चौक, कंझावला रोड, पल्ला रोड, नरेला और डीएसआईडीसी नरेला सड़कों पर यातायात बहुत भारी है। कृपया इन सड़कों से बचें: Addl सीपी ट्रैफिक, आउटर रेंजट्रैफिक एडवाइजरी (Traffic Advisory On Republic Day) जारी करते हुए लोगों को आगाह किया है कि वे ट्रैक्टर परेड के रूट के आस-पास से ना गुजरें, वरना दिक्कत हो सकती है। आइए समझते हैं कि वे कौन से रास्ते हैं, जिनसे बचना है।आपको सलाह दी जाती है कि मंगलवार को एनएच-44/जीटी करनाल रोड, संजय गांधी ट्रांसपोर्ट नगर, बादली मेट्रो स्टेशन, बादली-बवाना रोड, बवाना-कंझावला रोड, कंझावला रोड पर औचंदी बॉर्डर तक और बवाना रोड से बचकर निकलें।ये है ट्रैक्टर रैली का मार्ग: सिंघु बॉर्डर से संजय गांधी ट्रांसपोर्ट नगर, दिल्ली टेक्निकल यूनिवर्सिटी, शाहबाद डेरी, बरवाला गांव, पूंठ खुर्द, कंझावला टी पॉइंट, कंझावला चौक, कुतुबगढ़, औचंदी बॉर्ड, खरखौदा टोल प्लाजालोगों से अपील की गई है कि 26 जनवरी को वे रोहतक रोड, टीकरी बॉर्डर, नांगलोई-नजफगढ़ रोड और नजफगढ़-झड़ौदा बॉर्डर के रूट से होकर ना गुजरें।ये है ट्रैक्टर रैली का मार्ग: टीकरी बॉर्डर से नांगलोई, बापरौला गांव, नजफगढ़ (फिरनी रोड को छोड़कर), झड़ौदा बॉर्डर, रोहतक बायपास (बहादुरगढ़), असौदा टोल प्लाजाये है ट्रैक्टर रैली का मार्ग: गाजीपुर बॉर्डर से एनएच-24, रोड नंबर 56, आईएसबीटी आनंद विहार, अप्सरा बॉर्डर, हापुड़ रोड, भोपुरा, आईएमएस कॉलेज और लाल कुआं होते हुए वापस गाजीपुर बॉर्डर